Á vári 1883 læt Alfred Nicolai Benzon upp Svane Apotheket í Tórshavn. Í 1913 verður Tjaldurs Apotek einaráðandi á føroyska apoteksmarknaðinum. Eftir at apotekið hevur verið rikið á privatum grundarlagi, verður Apotekið yvirtikið av landinum í 1949. Í 1983 verða deildirnar á Tvøroyri og í Klaksvík sjálvstøðug apotek. Í 1993 lat søludeild upp í Runavík, og í 2005 varð Eysturoyar Apotek sjálvstøðugt apotek. Apoteksverkið í Føroyum hevur tvær góðskuskipanir. Hesar góðskuskipanir eru altjóða góðskuskipanirnar GMP/GDP og ISO9001. GMP er góðskuskipanin, sum verður brúkt á Framleiðsluapotekinum og ISO er ein góðskuleiðsluskipan, sum verður brúkt á apotekunum kring landið.